63. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 116 της 30 Μαρτ./2 Απρ.1990 (ΦΕΚ Α' 48) Ίδρυση Γενικού Νοσοκομείου με την επωνυμία «Περιφερειακό Πανεπιστημιακό Γενικό Νοσοκομείο Αλεξανδρούπολης». Έχοντας υπόψη: 1.Τις διατάξεις της παρ. 1 του άρθρ. 6 του Νόμ. 1397/83 «Εθνικό Σύστημα Υγείας» (143/Α). 2.Τις διατάξεις της παρ. 9 του άρθρ. 10 του Νόμ. 1579/85 «Ρυθμίσεις για την εφαρμογή και ανάπτυξη του Εθνικού Συστήματος Υγείας και άλλες διατάξεις» (217/Α). 3.Τις διατάξεις της παρ. 5 του άρθρ. 24 του Νόμ. 1558/85 «Κυβέρνηση και Κυβερνητικά όργανα» (137/Α). 4.Την γνώμη του Κεντρικού Συμβουλίου Υγείας, όπως διατυπώνεται, στην 14 απόφαση της 71ης/ 22.2.90 ολομέλειάς του. 5.Την υπ’ αριθ. 124/14.3.90 γνωμοδότηση του Συμβουλίου της Επικρατείας με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-1.Ιδρύεται Γενικό Νοσοκομείο με έδρα την περιοχή Δραγάνα Αλεξανδρούπολης ως Νομικό Πρόσωπο Δημοσίου Δικαίου και με την επωνυμία «Περιφερειακό Πανεπιστημιακό Γενικό Νοσοκομείο Αλεξανδρούπολης». 2.Η συνολική δύναμη του παραπάνω Νοσοκομείου ορίζεται σε 600 κλίνες. 31.ΗΑ.α.58-60 Πανεπιστήμιο Θράκης Πανεπιστήμιο Θράκης 31.ΗΑ.α.61-67 Άρθρ.2.-Σκοπός του κατά το άρθρ. 1 του παρόντος νοσοκομείου είναι η παροχή τριτοβάθμιας υγειονομικής περίθαλψης, ισότιμα σε κάθε πολίτη, ανεξάρτητα από την οικονομική, κοινωνική και επαγγελματική του κατάσταση, με την εγκατάσταση σ’ αυτό των Πανεπιστημιακών Κλινικών, των Εργαστηρίων και Ειδικών Μονάδων του ιατρικού τμήματος της Σχολής Επιστημών Υγείας του Δημοκρίτειου Πανεπιστημίου Θράκης, καθώς και την ανάπτυξη αντίστοιχων οργανικών μονάδων στα πλαίσια του «Εθνικού Συστήματος Υγείας» η εκπαίδευση γιατρών και λοιπών επιστημόνων, όπως και νοσηλευτών και λοιπών ειδικοτήτων υγείας, η προώθηση κι ανάπτυξη της έρευνας στο χώρο της υγείας.  